เพชรมรกต รับคำท้า พร้อมไฝว้ 8 ยอดฝีมือคิกบ็อกซิ่งระดับโลก
ขุนศอกเมืองดอกบัว เพชรมรกต เพชรยินดีอะคาเดมี พร้อมแล้วกับการเปลี่ยนสไตล์การชก จากมวยไทยเต็มรูปแบบที่มีหมัด เท้า เข่า ศอก มาเป็นคิกบ็อกซิ่ง พร้อมรับคำท้าร่วมทัวร์นาเมนต์ วัน ซูเปอร์ ซีรีส์ เฟเธอร์เวต เวิลด์ กรังปรีซ์ (ONE Super Series Featherweight World Grand Prix) ร่วมกับอีก 8 สุดยอดนักสู้ระดับโลก,วันที่ 23 มี.ค.62 หลังจากวัน แชมเปียนชิพ ได้ประกาศแผนจัดการแข่งขันคิกบ็อกซิ่งที่มีชื่อว่า วัน ซูเปอร์ ซีรีส์ เฟเธอร์เวต เวิลด์ กรังปรีซ์ โดยคว้า 8 สุดยอดนักชกคิกบ็อกซิ่งระดับโลก ในรุ่นเฟเธอร์เวตมาประชันฝีมือ ซึ่งหนึ่งในนั้นมีชื่อของนักมวยไทยชื่อดัง เพชรมรกต เพชรยินดีอะคาเดมี รวมอยู่ด้วย,โดยเมื่อถามถึงความพร้อมในไฟต์นี้ เจ้าตัวเปิดเผยว่า กติกาคิกบ็อกซิ่งต่างจากมวยไทยนิดหน่อย คือห้ามใช้ศอกและปล้ำตีเข่านานไม่ได้ ผมจึงหันมาเสริมพลังหมัดและแข้งให้รวดเร็วและแข็งแกร่งยิ่งขึ้น แม้ศอกจะเป็นอาวุธเด็ดของผม,แต่เมื่อใช้ไม่ได้ก็ไม่ใช่ปัญหาแต่อย่างใด เพราะได้ฝึกอาวุธอื่นเพิ่มขึ้นมาจนชำนาญ ส่วนความพร้อมที่จะชกในทัวร์นาเมนต์คิกบ็อกซิ่ง ผมมั่นใจทำได้ ซึ่งเสี่ยโบ๊ท (ณัฐเดช วชิรรัตนวงศ์) ก็พร้อมให้การสนับสนุนอย่างเต็มที่ ,ที่ผ่านมา เพชรมรกต เคยชิมลางขึ้นชกในกติกาคิกบ็อกซิ่งมาแล้วครั้งหนึ่ง เมื่อเดือนมีนาคม 2562 ในการแข่งขัน ONE: REIGN OF VALOR ที่ประเทศพม่า โดยสามารถเอาชนะ เคนตะ ยามาดะ แชมป์ WBC มวยไทยชาวญี่ปุ่นได้ ซึ่งถือเป็นการทดสอบความสามารถของตัวเอง ก่อนเจอสุดยอดนักชกคิกบ็อกซิ่งทั้ง 8 คน ในเร็ววันนี้,สำหรับศึก วัน ซูเปอร์ ซีรีส์ เฟเธอร์เวต เวิลด์ กรังปรีซ์ เชื่อว่าจะเป็นคิกบ็อกซิ่งทัวร์นาเมนต์ครั้งประวัติศาสตร์ ด้วยดีกรีความมันระดับ แชมป์โลกชนแชมป์โลก เพราะนักชกที่ถูกคัดเลือกเข้ามาในครั้งนี้ ล้วนมีดีกรีแชมป์ทุกคน,ทั้งนี้ ยอดฝีมือคิกบ็อกซิ่งระดับโลกอีก 7 คนในทัวร์นาเมนต์นี้จะเป็นใคร ติดตามอัพเดตข่าวสารได้ทาง ,www.onefc.com, เฟซบุ๊กและอินสตาแกรม ONE Championship และทางแอปพลิเคชัน ONE Super App โหลดเลยความมันอยู่ใกล้แค่ในมือถือ.
ขุนศอกเมืองดอกบัว เพชรมรกต เพชรยินดีอะคาเดมี พร้อมแล้วกับการเปลี่ยนสไตล์การชก จากมวยไทยเต็มรูปแบบที่มีหมัด เท้า เข่า ศอก มาเป็นคิกบ็อกซิ่ง วัน ซูเปอร์ ซีรีส์ เฟเธอร์เวต เวิลด์ กรังปรีซ์
เพชรมรกต เพชรยินดีอะคาเดมี,วัน แชมเปียนชิพ,คิกบ็อกซิ่ง